Bahagia Yang Tertangguh

Bahagia Yang Tertangguh merupakan sebuah drama televisyen Malaysia 2025 terbitan iFAME (iFabulous Art, Media & Event) yang diarahkan oleh Osman Ali. Ia dibintangi oleh Nad Zainal, Kamal Adli, Izzue Islam dan Rozita Che Wan. Drama ini memulakan tayangan perdana di Slot MegaDrama, Astro Ria pada 17 November 2025 hingga 1 Januari 2026 menggantikan Mutiara Dalam Debuan Kabus. Bahagia Yang Tertangguh oleh Myinfotaip. Dicapai pada 5 November 2025.

 Sinopsis 
Selama 8 tahun, Nurin Hana (Nad Zainal) memendam rasa dan hidup dalam penderitaan di bawah kawalan keluarga mentuanya. Dia bukan sahaja dibuli oleh ipar-duai sehingga tidak pernah dibenarkan beraya di kampung sendiri, malah suaminya, Zakwan, (Izzue Islam) yang tergolong dalam kategori 'adik kakak', tergamak memintanya membayar sewa rumah mereka.

Walaupun dilayan dengan buruk, cinta Hana pada Zakwan tidak pernah pudar sehinggalah dia menemui bukti kecurangan suaminya dengan seorang janda jelita bernama Azrin Sofea. Penghinaan Zakwan dan Azrin Sofea memuncak apabila Hana diceraikan dengan talak, yang dirasakan bagai vonis kematian bagi segala ketaatan dan kesetiaannya.

Hancur luluh, Hana bangkit demi permata hatinya. Namun, Zakwan yang mula rasa kehilangan dan diserbu penyesalan, kembali merayu Hana untuk rujuk semula demi anak mereka, Raiqal.

Pada masa yang sama, muncul Armin, seorang lelaki yang hadir menawarkan cinta yang tulus dan sedia memberi sinar harapan baru dalam hidup Hana.

Kini, Hana berada di persimpangan dilema. Haruskah dia kembali kepada Zakwan yang mengkhianatinya, membuka hati untuk Armin yang menjanjikan bahagia, atau memilih kehidupan solo demi menjamin hatinya tidak akan dilukai lagi ?

Pelakon
Penampilan Utama
 Nad Zainal sebagai Nurin Hana (Hana)
 Kamal Adli sebagai Armin
 Izzue Islam sebagai Zakwan (Dekwan)
 Rozita Che Wan sebagai Juriah (Kak Ju)

Penampilan Pembantu
 Mimi Ernida sebagai Azrin Sofea
 Riz Amin sebagai Saleh
 Norreen Iman sebagai Alia (kawan Hana & sepupu Azrin)
 Rosnah Johari sebagai Rahimah (ibu Hana)
 Muaz Fitri sebagai Encik Suffian 
 Datin Seri Nina Juren sebagai Datin Zaleha
 Natasha Sass sebagai Suraya
 Yaya Maembong sebagai Datin Mariam

Penampilan Kanak-Kanak
 Iqbal Riezky(iQi) sebagai Fahri (anak Juriah dan Saleh)
 Adrean Mateen sebagai Raiqal (anak Hana dan Zakwan)
 Qaidah Marha sebagai Nayla (anak Azrin)

Pautan luar

Kategori:Drama adaptasi novel di Malaysia
Kategori:Rancangan Astro Ria
Kategori:Siri drama televisyen Malaysia berbahasa Melayu 2025